Държавен вестник, бр. 52, 2018 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  52
Декларирам, че при сключване на договори/анекси към договори след 31 март 2018 г. до подаване 
на заявлението/за периода от ……………… г. до ………………. г. за ......................................................................
(вид дейност по чл. 5, ал. 1 от ЗЧОД)
……………………………………….…………………………………….....………, са спазени изискванията за извършваната частна 
охранителна дейност, регламентирани в раздел .…, глава втора на ЗЧОД, с изключение на сключе­
ните преди 30 март 2018 г. договори за …………………………………………………………………............................... за въз­
лагане на обществена поръчка по реда и при условията на Закона за обществените поръчки (ЗОП) 
(посочват се само при първоначално удостоверяване по § 4, ал. 2 и 4 от ПЗР на ЗЧОД):
№ по 
ред
Възложител
Срок – от ………... 
до ………………....
Известна ми е наказателната отговорност, която нося по чл. 313 от НК за невярно декларирани данни.
Дата:	
Декларатор: 
гр. .......................	
(подпис)
	
(…….............................)
	
(име, фамилия)
5758
НАРЕДБА № 8121з-611
от 11 юни 2018 г. 
за условията и реда за организация и извърш­
ване на видовете частна охранителна дейност 
по чл. 5, ал. 1 от Закона за частната охрани­
телна дейност и за определяне на примерна 
типова класификация на обектите, на които 
се осъществява охрана по чл. 5, ал. 1, т. 2 и 3 
от Закона за частната охранителна дейност
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат усло­
вията и редът за организация и извършване 
на видовете частна охранителна дейност по 
чл. 5, ал. 1 от Закона за частната охранителна 
дейност (ЗЧОД). 
Чл. 2. С тази наредба се определя и при­
мерна типова класификация на обектите, на 
които се осъществява охрана по чл. 5, ал. 1, 
т. 2 и 3 от ЗЧОД, както и техните особености.
Чл. 3. (1) Частна охранителна дейност се 
осъществява с невъоръжена или с въоръжена 
охрана.
(2) При въоръжената охрана се спазват из­
искванията на Закона за оръжията, боеприпа­
сите, взривните вещества и пиротехническите 
изделия и подзаконовите нормативни актове 
по прилагането му.
Чл. 4. Частна охранителна дейност се осъ­
ществява чрез стационарна и/или мобилна 
охрана.
Чл. 5. (1) За частна охранителна дейност по 
чл. 5, ал. 1, т. 1 – 7 и 9 от ЗЧОД се използват 
само превозни средства – собственост на или 
наети от търговеца, наети или предоставени 
от възложителя по договора за охрана.
(2) Частна охранителна дейност по чл. 5, 
ал. 1, т. 8 от ЗЧОД се осъществява с автомо­
били, отговарящи на изискванията на чл. 37 
от ЗЧОД и на глава трета, раздел VIII от тази 
наредба, собственост на търговеца, наети или 
предоставени от възложителя по договора за 
охрана или от търговци, извършващи дейност 
по чл. 5, ал. 1, т. 8.
(3) Когато за или при осъществяването 
на частната охранителна дейност се използ­
ват друг вид превозни средства, охраната се 
организира в съответствие с изискванията 
на тази наредба и на нормативните актове, 
регламентиращи съответния вид транспорт.
(4) Когато за или при осъществяването на 
частната охранителна дейност се използват 
пътни превозни средства (ППС), се спазват 
стриктно правилата за движение по пътищата 
съгласно Закона за движение по пътищата 
(ЗДвП) и се съблюдава да не се създават пред­
поставки за пътнотранспортни произшествия 
с другите участници в движението.
Г л а в а  в т о р а
ПРИМЕРНА ТИПОВА КЛАСИФИКАЦИЯ 
НА ОБЕКТИТЕ, НА КОИТО СЕ ОСЪЩЕСТ­
ВЯВА ОХРАНА ПО ЧЛ. 5, АЛ. 1, Т. 2 И 3 ОТ 
ЗАКОНА ЗА ЧАСТНАТА ОХРАНИТЕЛНА 
ДЕЙНОСТ. ОСОБЕНОСТИ
Чл. 6. (1) Охраната на имуществото на 
физически или юридически лица включва 
следните примерни типове обекти:
1. хотели и други търговски обекти с места 
за настаняване;
2. банки и финансови институции – бан­
ки, офиси на банки и други помещения за 
обработка и/или съхранение на пари и/или 
ценности;
3. лечебни заведения;
4. институции в системата на предучилищ­
ното и училищното образование;
5. спортни бази;
6. складови бази;
7. производствени предприятия;
8. частни жилищни сгради;
9. водностопански системи и съоръжения;
10. други.